Linus Medical – meditsiiniseadmete spetsialistid
#000001
Elektroonikaettevõtte noor tippjuht: rõõm on näha enda kätega loodud lahendusi maailma edasi viimas
#000003
“Õpingutest rääkides on tagantjärele selge, et mind tõmbab rohkem riistvara ja käega katsutavate asjade poole. Selles on midagi joovastavat, kui saad uue seadme esimest korda vilkuma-piiksuma-liikuma ja saad elektroonika-mehaanika-programmeerimise koosluses hakata looma midagi, mida saab vahetult kogeda,” räägib Krakuli tegevjuht Jaan Hendrik Murumets.
#000005
”Mäletan esimest edukat katsetust, kui avasin interneti teel luku. Tunnen väga suurt uhkust iga kord, kui näen linnas ringi käies erinevaid tooteid, milles on Krakuli meeskonna panus sees.”
#000006
Ülikooliharidus on kiireim otsetee millegi suure saavutamiseks
#000007
Murumets alustas õpinguid Tartu Ülikoolis IT-teaduskonnas, mis jäid tal aga pooleli. Ta astus Tartu kutsehariduskeskuses mehhatroonika erialale ning oli praktikakoha otsinguil, kui Krakuli asutaja Markus Järve teda enda ühemehe ettevõttesse kutsus.
#000008
“Krakul tundus väga hea variant, et kiiresti kogemust omandama hakata ja nii see alguse sai. Niipea kui tööle asusin, olin hamba verele saanud ja teadsin, et tahan selle erialaga jätkata. TalTechi astusin ma juba pärast Krakuliga liitumist, sest tahtsin juurde õppida ja sügavuti minna,” räägib Murumets. TalTechi elektroonika ja telekommunikatsiooni eriala
#000009
“Mina ja mu kursusekaaslased, kelle suhteliselt varakult tööle võtsime, said õpingutest enim kasu just tänu käed-peale komponendile. Usun, et teoreetilised teadmised, mida ülikool pakub, on parim võimalus mõista enda eriala laiemas kontekstis ning uute asjade õppimisel. Inseneri töö on kindlasti selline, kus peab kogu aeg uusi asju õppima,” räägib Murumets.
#000011
Ka kolm aastat pärast lõpetamist on tal enda sõnul küllalt tihti nn rentslimiljonäri hetki, kus midagi uut õppides tekib kohe seos mõne TalTechi loengu või praktikumiga.
#000012
“Ülikooliharidus ei ole ainuke viis oskusi ja teadmisi omandada, aga kindlasti otsetee millegi suure saavutamiseks,” ütleb Murumets.
#000013
IKT haridusega on raske töötuks jääda
#000014
Murumets usub, et IKT valdkond on väga lai ja pakub kõikvõimalikke eri töökohti. “Ükskõik, millist rolli selles valdkonnas täita, on suur kasu, kui omad erialast ülevaadet.
#000015
Eestis ja maailmas on automatiseerimine, IoT ja muud nutikad lahendused meeletult kiiresti kasvav valdkond ja tööjõupuudus on ülemaailmselt karjuv probleem. Kui mõelda tuleviku peale ja sellele, millised töökohad jäävad pärast paratamatut digitaliseerimis- ja automatiseerimislainet alles ja mida väärtustatakse, siis usun, et IKT on esirinnas. Võib isegi öelda, et IKT haridusega on raske töötuks jääda,” usub Murumets.
#000016
Tema sõnul räägib elektroonikaga seotud eriala kasuks tugevalt ka rõõm, mida on võimalik tunda nähes enda kätega ehitatud lahendusi töös ja maailma edasi viimas.
#000017
Krakul arendab nutikaid õllepudeli avajaid, rattaparklaid, mehitamata lennumasinaid ja pakiroboteid
#000018
Krakul on ühemehe ettevõtmisest kasvanud 17 töötajaga ettevõtteks, mille töömaht iga aastaga kasvab ja kliente on juba üle 25. “Tegeleme peamiselt IoT ja autonoomsete süsteemidega seotud projektidega. Mõned säravamad projektid, mille üle oleme uhked osa olemisest, on näiteks BiKeepi rattaparklad, Starshipi pakirobotid ja Threod Systems-i UAVd,” räägib Murumets.
#000019
Väikeses ettevõttes töötamine on ääretult põnev ja väga hea võimalus kiiresti õppida, leiab Murumets. “Naljatame kolleegidega tihti, et üks aasta Krakulis on nagu kolm aastat mõnes suuremas ettevõttes. Tegeleda tuleb ka asjadega, mis ei jää otseselt õpitud valdkonda, ent see ongi õppimise alus!” räägib Murumets.
#000021
Koolis õpitu omandab praktikas tõelise väärtuse
#000022
“Tegevjuhina töötan ma praeguseks selliste kõrgtehnoloogiliste vahenditega nagu e-mail ja telefon, aga võin suure uhkusega öelda, et ma olen täitnud iga rolli, mis Krakulis on. Peenem teadmine inseneeria eri tüüpidest ja tehnoloogiatest on minu jaoks igapäevaselt kasulik,” ütleb Murumets.
#000023
Üks aine, milles nooremana oli väga raske väärtust näha, oli mehe jaoks matemaatika. “Läksin suhteliselt matemaatilisele erialale nii, et olin neli aastat varem lõpetanud humanitaarklassi. Mälestustesse liialt süvenemata võin öelda, et see oli väga omamoodi kogemus. Tagantjärele olen ma õppinud hindama seda puhast ilu, mis matemaatikast väljendub. Ja kui palju võib seoseid igapäevaelust leida,” julgustab Murumets noori reaalaineid väärtustama.
#000024
Elektroonika areng viib igapäevaelu edasi
#000025
Murumets lükkab ümber arusaama, nagu oleks elektroonikatööstus must ja lihtne töö, mida odavalt kaugel Aasias tehakse.
#000026
“Elektroonika on igal pool meie ümber ja mõjutab igapäevaelu nii märgataval kui märkamatul moel. Väga paljud lahendused, mille peale isegi ei oska tulla, on tehtud ja loodud väga ootamatutes kohtades. Iga seadme, vidina või tööriista taga on sadu või tuhandeid inimesi, kes mängivad oma rolli selleks, et meie elusid paremaks muuta. On üpris märkimisväärne, kui palju on maailma mõjutanud kontoris töötavad elektroonikainsenerid,” toob ta lihtsa näite.
#000027
2019. aasta suvel tehti Murumetsale ettepanek kandideerida Elektroonikatööstuse Liidu volikogusse. “Liitu kuulumine on meie jaoks uhkuse asi. See näitab, et me oleme tegijad ning me hoolime suuremast diskussioonist osa võtmisest,” ütleb Murumets ja julgustab kõiki rohkem osa võtma Eestit edasiviivatest ettevõtmistest.
#000028
Elektroonikaekspert: kaasaegne riigikaitse peab arendama elektroonilist sõjapidamist
60. sünnipäeva tähistav tehnikaülikooli Thomas Johann Seebecki elektroonikainstituut on tööstusele oluline arengupartner
TalTech alustas vastuvõttu avatud õppesse – valikus on ligi tuhat õppeainet
#000029
Elektroonikaekspert: kaasaegne riigikaitse peab arendama elektroonilist sõjapidamist
#000030
60. sünnipäeva tähistav tehnikaülikooli Thomas Johann Seebecki elektroonikainstituut on tööstusele oluline arengupartner
#000031
TalTech alustas vastuvõttu avatud õppesse – valikus on ligi tuhat õppeainet
#000032
BMW autotelefonist Nokia luksusmobiilideni: operaatorid avaldavad, milliseid põnevaid telefone nende võrkudes siiani kasutatakse
#000033
Suur telefonide edetabel: parimast halvimani kõik 65 mudelit, mida Telia, Elisa ja Tele2 müüvad
#000034
LG Soundbar S65Q ribakõlar ja bass – kõik, mis nutiteleril hea heli jaoks vaja
#000035
LG Soundbar S65Q ribakõlar ja bass – kõik, mis nutiteleril hea heli jaoks vaja
Kaubamärgid paljastavad: OnePlus testib Euroopas praegu volditavaid telefone
Synology DS723+: vii andmehaldus järgmisele tasemele
Elust enesest: kuidas paigaldada laborisse mõõtmetelt väiksema vannitoa suurune ja 5,5 tonni kaaluv tööpink?
Värske vahendusplatvorm Rentster muudab rendiärisse sisenemise barjääri madalamaks
Kuula: 30.01 Digisaade: E-valimistega on seekord suur jama
#000039
Synology DS723+: vii andmehaldus järgmisele tasemele
#000041
Kaasaegne laenude vahendamine käib digiplatvormil automatiseeritult
#000044
Euroliidu kurikaval plaan: ülevaatusel hakatakse maikuust auto keskmist kütusekulu kontrollima
#000045
Milrem Robotics plaanib aastaga palgata ligi 100 uut inseneri. Väärsi: “Ujume selles mõttes vastuvoolu”
#000051